પણ સાયકલિંગ ફેડરેશન ઑફ હસ્તિનાપુર આયોજીત આ મેરેથોનમાં એ લાવવી જ પડે એમ હતું, કારણ કે વત્સ દુર્યોધને તેની સાયકલ ‘ટ્રેક મડોના ૦૦૧૮’, વત્સ કર્ણની સાયકલ ‘અંગમેન ટાયર ૩ વેન્ચ્યુરી’ અને વત્સ દુઃશાસન તેની સાયકલ ‘મગધ માસ્ટર્સ ક્રિસ્ટલ એડીશન’ લઈને આવવાના હતા. તો વળી યુધિષ્ઠિર, અર્જુન અને કૃષ્ણ પણ પોતપોતાની ‘મેક ઈન ખાંડવપ્રસ્થ’ સાયકલ્સ લઈને આવવાના હતા. અમારી સાયકલ્સ શૉક રેઝિસ્ટન્ટ હતી, ગિયર વાળી હતી તો પાંડવોની લાકડાના પૈડાં વાળી હતી જેના પર રબ્બરનો જાડો ઢોળ ચડાવાયેલો અને પૈડાંઓ વચ્ચે સંકલન માટે કાથીના દોરડાં ગરગડી પર વીંટળાયેલા.. મને શંકા હતી એ એ લોકો સફર પણ પૂરી કરી શક્શે કે કેમ.. મેરેથોન જીતવાની વાત તો તેમના માટે અશક્ય હતી..